Aalborg Stiftstidende, 1845-01-28
Fædrelandet. Kjøbenhavn, den 25de Januar. Om den paa de danske, svenske og norske Krigskibe ved Gibraltar i Forening afholdte Julefest indeholder "Berl. Tid." en Meddelelse, hvoraf vi hidsætte Følgende: "Besjælede af een og samme Aand, vare vi allerede midt i November blevne enige med de herværende svenske og norske Officerer om at feire Julen samlede, og havde i denne Anledning udvalgt en Committee af en Officeer paa hvert af de 6 Krigskibe fra Norden, tilligemed Chefen for den svenske Escadre, Commandeurcapit. Ulner, som Præses. Denne Committee samledes til bestemte Tider og ved dens Bestræbelser kom en Julefest istand, der feiredes anden Juledags Aften. Det rummelige Batteri paa Fregatten "Josephine, var i denne Anledning indrettet til Høitidssal. Den agterste Deel af Fregattens Batteridæk var ved Hjælp af Signalflag indrettet til en Salon, der paa det Smagfuldeste var decoreret med Blomster og frisk afbrækkede Citron- og Orange Grene med vedhængende Frugter, samt brillant oplyst. Spillet var ved grønne Grene, Lys, Frugter og smaa Sukker dukker bragt til at repræsentere et Juletræ. Kl. 6 om Eftermiddagen samledes Selskabet, 74 i Tallet, bestaaende af Officererne fra de 6 nordiske Krigskibe og Officererne fra 2 her i Havnen liggende engelske Orlogsmænd, der tilligemed de nordiske Nationers Consuler vare indbudne af Committeen. Jmedens man samledes, serveredes der med Caffe og Thee, og derefter forestilledes efter svensk Skik af nogle af Mandskabet "de tre vise Mænd fra Østerland med Tilbehør, af Stjerner, Joseph og Englen Gabriel m. m., og ledsaget af de ældgamle Sange, som ere Levninger fra Catholicismens og Munkenes Tid, og som endnu hver Juul gjentages i Sverrigs fleste Landsbyer. Da denne Forestilling var forbi, spillede Orchestret (der var sammensat af Dilettanter fra alle Skibene) en Polka og alle Gjæsterne sloge Kreds. Dandsen, begyndte og vedvarede indtil man blev indbuden til at tage Plads om Styrbord Side for at besee et Tableau, forestillende de tre Nordens Guder: Odin, Thor og Frei. Dette Tableau udførtes af Officerer: Odin af en Svensk, Tho af en Dansk og Frei af en Normand. Det var lykket fortræffeligt, man raabte da capo og kunde ikke noksom betragte de stærke Mænd fra Fordumstid, ved Erindringen om hvilke vore nordiske Hjerter bankede af Stolthed. Herefter dandsedes atter, hvorpaa man kaldtes til et nyt Tidsfordriv, som tillige var lønnende. Tæppet gik op og man saae en Gruppe af tre andre Figurer, samlede for at give os – Julegaver. Tilvenstre saaes Flora, ved hvis Fødder et omvendt Overflødighedshorn udstrøede en Mængde Blomsterbouquetter, hvoraf hver var forsynet med et vedheftet Nummer. Tilhøire, stod Neptun med sin Trefork. Snekken ved hans Fødder indeholdt Julegaverne. J Midten sad Lykkens Gudinde paa en Throne og bestemte Uddeelingen af Gaverne ved de numererede Bouquetter. Enhver af Deeltagerne fik en større eller mindre Julegave, for at have en Erindring om denne Aften, Herefter fortsattes Dandsen imedens man var i fuld Virksomhed paa Theatret, som var indrettet med Coulisser af Signalflag og decoreret med store blomstrende Aloe-Planter, som vare tagne med Rod og Alt fra Alamedaen. Man gav en Comedie Æneas i Carthago", som i denne Anledning var forfattet og indstuderet ombord i Corvetten "Carls krona. Da Tæppet gik op, saaes Æneas at sidde lyslevende for Tilskuernes Blik i blaakantet Skjorte, Sømandshat (saakaldet Sydvester) og Cigar. Det Lune og den Naivitet, hvormed denne lille Pjece var skreven, i Forening med dens ypperlige Udførelse af nogle af Corvettens Officerer, opvakte almindelig Fornøielse, ved Tæppets Fald fremkaldtes Dido og Venus, og, da Dandsen derefter begyndte paany, vare disse Damer næsten ikke af Gulvet (som det hedder i Balsproget). Selv de Ældre grebes af den almindelige Lystighed og flokkedes og skjøn Dido, for at faae en Valts med hende. Klokken begyndte at gaae til 11, og man saae nu en smukt anrettet Souper vente bagved et hemmelighedsfuldt Forhæng, som deelte Fregattens Dæk i to Saloner. Gjæsterne place redes omkring to lange Borde, der paa flere Steder vare prydede med de tre Nationers Flage, og Høitidens sidste Deel begyndte. Den første af Skaalerne foresloges af Chefen for den svenske og norske Escadre "for de ved denne Leilighed samlede Nationers Regenter. Herpaa fulgte Nationalsange. Den anden Skaal proponeredes af Chefen for Hekla for de tre nordiske Nationer og deres Mariner, hvorved følgende Sang, forfattet af Dr. Satterberg i Corvetten "Carlskrona" paa Melodi: "Det gamla Götha Lejon- og med Motto af Tegner: "Och hallen I tillhopa, I söner tre – er ofvermann – det vet jag - skall Nord ej se", blev afsungen: En skal for Svea, Nora, Dana, En varm, en trofast Brödraskal; Vi fikta under samma fang, Och Ratt och Sanning er vart mal. Var gamla tvist er sluttad vorden, Hvarann vi profvat nog i Strid, I stöndig endragt blomstrer Norden, Tredobbelt stark i fröid och frid, Den tredie Skaal proponeredes af Chefen paa den norske Corvet for vor fraværende Familie og Venner. Efter Bordet fortsattes Festen afvexlende med Dands og Qvartet ter, som vare indøvede af nogle af Officererne, og den blev bestandig meer animeret, indtil vi omtrent Kl. 2 skiltes ad. Alle, som havde deeltaget i Festen, vare enige om, at denne var i høi Grad lykket, og Enhver af os glædede sig over det oprigtige varme Venskab, som yttrede sig imellem de tre Broderfolk. – Det heldige Udfald af Julefesten opvakte hos Committeen den ligesaa smukke, som af Officererne ialmindelighed med Varme opfattede Jdee, at samles Nytaarsaften, for at tage Afsked med det gamle Aar. Paa den Tid da det var Midnat, under en Meridian, som man tænkte sig dragen omtrent midt igjennem de tre scandinaviske Riger, mødtes Fartøierne fra de 6 Skibe paa et givet Signal fra Fregatten "Josephine" omtrent midt imellem Skibene. Hvert Fartøi var forsynet med flere Fakler, og ved disses Skin afsang Officererne adskillige Sange, deels nationale, deels forfattede i denne Anledning. Den af og til temmelig stærk nedfaldende Regn dæmpede vel undertiden Fakkelskinnet, men den formaaede ikke at kjølne den indre Varme, som Enhver havde medbragt til denne ægte nordiske Fest. Efterat have udbragt et Hurra for det gamle og det nye Aar, samt for Skibenes Chefer, skiltes man af under gjentagende Ønsker om alt Godt i det begyndende Aar.